Doložka finančných, ekonomických, environmentálnych vplyvov
a vplyvov na zamestnanosť

Realizácia predloženého návrhu nemá negatívny vplyv na životné prostredie, zamestnanosť a podnikateľské prostredie. Realizácia stavebnej rekonštrukcie môže mať krátkodobý pozitívny vplyv na zamestnanosť v regióne s možnosťou zamestnať sa u dodávateľa stavebných prác.

Schválenie zmeny dokončenej stavby bude mať dosah na rozpočet verejných financií v rokoch realizácie 2008 až 2010, kedy budú potrebné rozpočtové prostriedky zo štátneho rozpočtu pre kapitolu Ministerstva spravodlivosti Slovenskej republiky. V jednotlivých rokoch bude potrebné zabezpečiť zo štátneho rozpočtu nasledovné finančné prostriedky: v roku 2008 sumu 35 000 000 Sk, v roku 2009 sumu 55 000 000 Sk a v roku 2010 sumu 51 059 000 Sk.